b'\n_START_ARTICLE_\nFotoperiodizem\n_START_PARAGRAPH_\nFotoperiodizem je periodi\xc4\x8dno obarvanje rastlin, ki ga povzro\xc4\x8dijo fitokromi. To so fotoreceptorski pigmenti, ki jih rastline uporabljajo za zaznavanje svetlobe. So ob\xc4\x8dutljivi na rde\xc4\x8di vidni spekter svetlobe. Marsikatera cvetnica uporablja fitokrome za detekcijo dol\xc5\xbeine dneva pred za\xc4\x8detkom cvetenja. Na ta na\xc4\x8din uravnava tudi druge \xc5\xbeivljenjske cikle, obliko stebla in listov, pa tudi kaljenje semen. Fitokromi se nahajajo v ve\xc4\x8dini rastlin. Poleg fitokromov lahko v rastlinah delujejo tudi kriptokromi in fototropini, ki reagirajo na modri do ultravijoli\xc4\x8dni del spektra._NEWLINE_Obarvanje listov pri nekaterih eksoti\xc4\x8dnih rastlinah glede na dol\xc5\xbeino dneva torej povzro\xc4\x8dijo fitokromi. Fitokromi spremenijo svojo barvo glede na absorbcijo svetlobe. Obstaja ve\xc4\x8d teorij, kako se to v rastlinah dogaja. S kraj\xc5\xa1anjem dneva, torej s kraj\xc5\xa1imi periodami osvetlitve se v rastlin za\xc4\x8dnejo kemijske spremembe fitokromov. Ena od starej\xc5\xa1ih teorij nakazuje konverzijo fitokroma po kemijski shemi, ki jo vidimo na desni strani slike. Druga, novej\xc5\xa1a verzija predvideva spremembo fitokroma. v obliki, ki jo vidimo na levi strani slike.'